# 3dfx

### A Wikipédiából, a szabad lexikonból.

3dfx Interactive
Cégforma | Megszűnt (2000-ben felvásárolta az nVidia
Alapítva | 1994
Székhely | Santa Clara, California
Vezető | Ross Smith
Iparág | Félvezetők
Termékek | Grafikus kártyák
Bevétel | -
Alkalmazott | -
Internet | www.nvidia.com

A 3dfx (korábban 3Dfx) egy, már megszűnt 3d-s grafikus processzorokat és kártyákat tervező vállalat volt. Sokan ezt a vállalatot tartják a PC-s három dimenziós grafika megteremtőjének, jóllehet 3d-s gyorsítók már léteztek korábban is, ezt a 3dfx tette széles körben ismerté a Voodoo1 nevű grafikus gyorsítójával. Fő partnere a Quantum3D volt, amely leginkább katonai megrendelésekre dolgozott.

## [szerkesztés] Története

A 3dfx-et 1994-ben alapította Ross Smith, Gary Tarolli, és Scott Sellers. Kezdetben a céljuk arcade játékmasinák tervezése és építése, ez a tevékenységük ugyan kisebb prioritással, de végig jelen volt életükben. Az első grafikus chipsetjük, a Voodoo1 1996-ban jelent meg, és hamarosan óriási sikert aratott.

Az évek során azonban számos kudarc érte a céget. A 3dfx a kártyagyártókat okolja pl. a Rush kudarcáért. Hogy ez ne fordulhasson elő ismét, megveszik a súlyos anyagi gondokkal küszködő, korábban főleg nVidia kártyákat gyártó STB-t, egyúttal magukra haragítják a korábbi 3dfx-es kártyákat gyártó vállalatokat, pl. az Innovisiont és a Diamond-ot. Ez a döntés később megbosszulja önmagát.

A 3dfx kicseréli a logóját is. A Voodoo2-k többsége még a régi logóval készül, a Voodoo3-tól felfele viszont már az új logó a gyakoribb.

## [szerkesztés] A cég termékei

### [szerkesztés] 3Dfx Voodoo1

Voodoo1

Jellemzők:

- Órajel: 50 Mhz
- Memória: 4-6 Mbájt (2-2 vagy 4-2)
- Támogatott API-k: Glide, OpenGL, D3D
- Felépítés: 128 bites memóriacsatlakozás (2x64), szinkron órajelen hajtott EDO memóriák.
- Futószalagok: 1x1
- Tulajdonságok: max 256x256os textúrák, max 640x480 (6 megás esetén 800x600) felbontás, bilinerális filterelés, hardveres háromszögre bontás, 16-22(?) bit-es renderelés
- Csatlakozás: PCI
- Megjelenés: 1996

Nem tartalmaz VGA bios-t, ezért külön VGA kártyát igényel (cserébe a PC és a MAC verzió megegyezik), mellyel kívülről egy átkötőkábellel kell csatlakoztatni. A Voodoo kártya a képernyő felé ezután a 2d-s grafikus kártya képét továbbítja egészen addíg, amíg munkára nem fogjuk. Ekkor a Voodoo aktiválódik és a saját képét küldi tovább a monitorra. A munka végeztével ismét visszaadja a képet a VGA kártyára. A kártya 2 chipből tevődik össze (FB és TMU), az előző a hozzákapcsolt memóriával főleg a kép tárolását, bizonyos számításokat, a második pedig a textúrák számítását végzi.

A videókártya a konkurenciához képest nagyságrendekkel gyorsabb volt, és a megjelenített grafika a korhoz képest nagyon részletes és szép. A Voodoo1 leginkább akkor villantotta meg acélkarmait, mikor a hozzá kifejlesztett hardware-közeli API, a glide alatti alkalmazásokkal használták.

Ismertebb, Voodoo1 chipsettel szerelt kártyák:

- ColorMax Voodoo1
- A-Trend Voodoo1
- Diamond Monster
- Typthoon Voodoo1
- Guillemot International Voodoo1
- Gainward Co. Ltd. Voodoo1
- Best Data Products, Inc. Voodoo1
- Orchid Technologies Inc.
- miro Displays GmbH Voodoo1
- InnoVISION Multimedia Limited

### [szerkesztés] 3Dfx Voodoo Rush

Voodoo Rush

Jellemzők:

- Órajel: 45 Mhz
- Memória: 6-8 Mbájt (4-2 vagy 6-2(?))
- Támogatott API-k: Glide, OpenGL, D3D, DirectDraw
- Futószalagok: 1x1
- Csatlakozás: PCI
- Megjelenés: 1997 (?)

Ez a kártya egy Voodoo1 chipset és egy 2d-s chip (Aliance AT25 vagy Macronix MX) összeintegrálásából keletkezett. A meghajtóprogramok kiforratlanok, instabilitás és rengeteg hiba jellemző rájuk. A sebesség kb fele a Voodoo1-hez képest, a kártya nem terjed el. További gond az Alliance chip, illetve a hozzátartozó RAMDAC. A kép sajnos iszonyatosan gyenge, már 1024x768-ban mosódik, halványul a kép. Az MX-es kártyák jóval minőségibbek.

Ismertebb, Rush chipsettel szerelt kártyák:

- Hercules Stingray 128/3D
- Koutech System Inc. KeyVision 3D KW-730
- InnoVision 3DXRush
- Aristo Voodoo Rush

### [szerkesztés] 3Dfx Voodoo 2

Voodoo 2

Jellemzők:

- Órajel: 90 Mhz (egyes gyártók: 100, 105, 110, 115 Mhz)
- Memória: 8-12 Mbájt (4-2-2 vagy 4-4-4)
- Támogatott API-k: Glide, OpenGL, D3D
- Felépítés: 192 bit (3x64), szinkron órajelen hajtott EDO memóriák.
- Futószalagok: 1x2
- Csatlakozás: PCI, AGP
- Megjelenés: 1997

1997-ben jelent meg a Voodoo2, mely elődjéhez képest egyel több textúrázó egységgel és emelt órajellel rendelkezett. Elődjéhez hasonlóan óriási siker lett, a Voodoo2 volt a játékosok 'Harley Davidson'-ja. Az első Voodoo1-ekkel ellentétben támogatja a 800x600as felbontást is (SLI esetén 1024x768). A 3dfx rögtön a Voodoo2 fejlesztése után nekilátott egy Rampage kódnevű grafikus chipset kifejlesztésének, azomban a vezetés ekkortájt lecserélt feje úgy döntött, hogy a 3dfx-nek be kell törnie az OEM piacra. Ekkor a Voodoo2 áttervezése mellett döntenek.

Ismertebb Voodoo2 chipsettel szerelt kártyák:

- Gainward Dragon 3000
- PowerColor G3DFX2
- A-Trend Helios 3D ATC-2455
- Procomp G111
- CMC Orbit 3D
- InnoVision Mighty 3DII V3 8 MB
- InnoVision Mighty 3DII V3
- Provideo Voodoo 2 SLI
- Diamond Moster 2
- Provideo Voodoo 2
- Aristo Voodoo 2

### [szerkesztés] SLI

Voodoo 2 SLI

A 3dfx a Voodoo2 megjelenésével az otthoni felhasználók számára is lehetővé tette 2 db Voodoo2 összekötését. Az ilyen módon összekötött Voodoo2-k elméletileg dupla teljesítményre képesek. A kártyákat fizikailag kellett összekötni egy floppy-kábelhez hasonló csatlakozóval.

A Scan Line Interleaving (a rövidítés később az nVidia kártyáknál is megjelent a 6-os szériával, de a működése és a mozaikszó eredete eltérő (Scalable Link Interface)) során az egyik Voodoo2 a páros, a másik pedig a páratlan sorokat rendereli. Később a technológia felhasználásra került a VSA-100 chipes kártyák esetében is, azzal a módosítással, hogy nem páros-párhuzamos sorfelosztás van, hanem a megosztás bizonyos mennyiségű sort fognak össze(?) (ám az összes szelet száma nem haladhatja meg a 8(?)-at) és ezeket osztják fel a grafikus chipek között.

### [szerkesztés] 3Dfx Voodoo Banshee

Voodoo Banshee AGP SG RAM

Jellemzők:

- Órajel: 100/110 Mhz
- Memória: 8-16 MB
- Támogatott API-k: Glide, OpenGL, D3D, DirectDraw
- Felépítés: 128 bites SD vagy SG RAM
- Futószalagok: 1x1
- Csatlakozás: PCI, AGP
- Megjelenés: 1998 (?)

A Bansheeban a több chipből összetevődő Voodoo2-t egy chipbe integrálják, viszont mindössze 1 db textúrázó futószalagot kap. A megnövelt órajel miatt a multitextúrázást nem használó játékok gyorsabbak mint Voodoo2-vel. A kártyával megfelelően lehetett a kor játékait futtatni, és a kiskereskedésekben viszonylag sikeresek voltak az eladások, az OEM piacra nem sikerült bejutni vele. Mivel ez a kártya sem váltja be a hozzá fűzött reményeket, és a fő konkurens nVidia nagyon beerősít, a Banshee áttervezése mellett dönt a vezetőség. A Rampage projektről elvonják az embereket.

Ismertebb, Banshee alapú kártyák:

- Diamond Monster Fusion
- ASUS V3200
- PowerColor EvilQueen Banshee
- Joytech Apollo 3D Banshee
- Creative 3D Blaster Banshee
- Creative/ENSONIQ Voodoo Banshee
- InnoVision Mighty Banshee SGRAM
- InnoVision Mighty Banshee PCI
- Joytech Apollo 3D Banshee

### [szerkesztés] 3Dfx Voodoo 3

Voodoo 3 3500 AGP

Jellemzők:

- Órajel:
  - Voodoo3 1000: 100 Mhz
  - Voodoo3 2000: 143 Mhz
  - Voodoo3 3000: 166 Mhz
  - Voodoo3 3500: 183 Mhz
- Memória: 16 Mbájt
- Támogatott API-k: Glide, OpenGL, D3D, DirectDraw
- Felépítés: 128 bit SD/SG memóriák, V3 3500 esetében Tuner egység.
- Futószalagok: 1x2
- Csatlakozás: PCI, AGP
- Megjelenés: 1999 (?)

A Banshee javításaként debütáló Voodoo3 ismét visszafogott sikerként könyvelhető el, a 3dfx bevételei nem esnek tovább, a kártya népszerű lesz, de sajnos a helyzet nem ilyen rózsás, az nVidia TnT2-esével szemben gyakorlatilag elveszti a meccset, a maximális textúraméret még mindig 256x256, a színmélység 16 bit (Glide és OpenGL alatt utószűréssel 22), bár a sebességre nem lehet panasz. Ekkortájt a 3dfx jelszava az, hogy a sebesség mindenek felett. Butított változata, a 8 mbyte-al rendelkező Velocity kevés mennyiségben kerül kereskedelmi forgalomba. A 3dfx mérnökei ekkortájt kezdenek elégedetlenkedni, és az nVidia tárt karjaiba vándorolnak.

### [szerkesztés] A VSA-100 chipset

Jellemzők:

- Órajel: maximum 183 mhz
- Memória: chipenként maximum 64 mbyte
- Támogatott API-k: Direct3D, OpenGL, Glide, DirectDraw
- Felépítés: 128 bites memóriacsatlakozás chipenként

### [szerkesztés] VSA-100 chipsettel készült kártyák

#### [szerkesztés] 3dfx Voodoo 4 4500

Voodoo 4 4500 AGP

Jellemzők:

- Órajel: 166(?) Mhz
- Memória: 32 Mbájt (128 bit)
- Csatlakozás: PCI(?), AGP
- Megjelenés: 1999 (?)

(A képen egy csak OEM formában kapható ("L-shaped") PowerColor kártya látható, gyengébb minőségű nyákja miatt némelyik tönkrement AGP 2.0-s 1.5V-os slotban, sokszor az alaplappal együtt.)

#### [szerkesztés] 3dfx Voodoo 5 5000

Jellemzők:

- Órajel: 166(?) Mhz
- Memória: 2x16 Mbájt (2x128 bit) SG ram
- Felépítés: 2 db VSA100 processzor egyenként 16 mbyte rammal
- Csatlakozás: PCI, AGP
- Megjelenés: Ez a kártya nem került kereskedelmi forgalomba.

#### [szerkesztés] 3dfx Voodoo 5 5500

Voodoo 5 5500 AGP

Jellemzők:

- Órajel: 166 MHz
- Memória: 2x32 Mbájt (2x128 bit) SD RAM
- Felépítés: 2 db VSA100 processzor egyenként 32 mbyte rammal
- Csatlakozás: PCI, AGP
- Megjelenés: 2000

A kártya ezer sebből vérzett, fél év késéssel már túl későn jelent meg, hardware-es Transform & Lighting egység nélkül, nyers erővel sem büszkélkedhetett, egyedül fizikai méreteivel kelthette fel a figyelmet (25cm hosszú), ill. az akkor még újdonságnak számító plussz molex tápcsatlakozóval. A két egyforma chip miatt nem valódi AGP-s kártya, csak PCI 66MHz módban működik (256MB/s) 3.3V-os AGP 1.0-s vagy univerzális AGP 2.0-s slotban. (Létezett AGP 2.0-s prototipus, de egy rajongónak hála már a múlté.) A VSA-100 chipek mester-szolga módban dolgoznak, mindegyik 32MB saját memóriával rendelkezik, így nem 256bites, és nem is 64MB-os, a mestert pedig túlságosan leterheli a kép összeillesztése, így nemhogy nem duplázódik a sebesség, de alig-alig (ált. 30-70%) nagyobb az egy VSA-100 chippel szerelt Voodoo 4 4500-énál. Voodoo5 esetében a szolgaprocesszor opcionálisan letiltható. Ráadásul a drivereknek sem volt ideje kiforrni, az erdeti 3Dfx driverek nem aknázzák ki a hardware-ben rejlő összes képességet, pl. a DirectX textúratömörítés (ami S3TC néven született meg az S3 Graphics-nál, majd a MicroSoft megvásárolta) csak hosszú évekkel a 3Dfx csődje után, lelkes rajongók munkájának köszönhetően vált elérhetővé OpenGL alatt, ezáltal érezhető sebességnövekedést produkálva modernebb játékokban (pl. Call of Duty). Továbbá súlyos problémának tekinthető a hiányos OpenGL implementáció, a GL_ARB_vertex_buffer_object kiterjesztés hiánya a későbbi játékok számára óriási érvágás. A hivatalos OpenGL verzió 1.1 marad, az egyetlen széles körben használt kiterjesztés a már évek óta implementált GL_ARB_multitexture. Nem hivatalos, otthoni készítésű OpenGL wrapperekkel (MesaFX, WickedGL, ThunderGL) az OpenGL verziószám és az implementált kiterjesztések magasabb verziószámúra tormászhatók fel, de fontos tudni hogy ezekkel az eszközökkel a hozzáadott függvények vagy részben szoftveresen emulálva, vagy egyáltalán nem hajtódnak végre.

#### [szerkesztés] 3dfx Voodoo 5 6000

Jellemzők:

- Órajel: 150/166/183(?) Mhz
- Memória: 4x32 Mbájt (4x128 bit) SD ram
- Felépítés: 4 db VSA100 processzor egyenként 32 mbyte rammal
- Csatlakozás: PCI, AGP2x
- Megjelenés: Ez a kártya nem került kereskedelmi forgalomba.

A VSA-100 chipset megjelenésével a 3dfx szintrehozta a chip-et, de már túl későn. A VSA100 chip maximum 2048x2048 textúrákat támogat, támogatja a 32 bites renderelést, és a textúra tömörítést is. Továbbá megjelent a T-Buffer. A Voodoo5 5500 képes akár 4x-es élsimításra is (a konkurencia ekkor még nem, illetve szoftveresen, de az lassú), és motion blur megjelenítésére. A kártya kicsivel lassabb mint a GeForce2, de a driverek már nem állnak a helyzet magaslatán. a VSA-101 chip a VSA-100 chiptől annyiban külömbözik, hogy SD helyett DDR memória fogadására lett felkészítve. A VSA-101 nem kerül sorozatgyártásba. A 3d-s játékok megteremtőjének sorsa csúnya véget ér, a VSA-100 chipsetes kártyák kis mértékben terjednek el, a 3dfx anyagilag kimerül, nincs pénz a kártyák további fejlesztésére, a vállalat csődvédelmet kér, majd rövidesen az nVidia megvásárolja.

## [szerkesztés] A Glide

A 3dfx saját hardverközeli, a Voodoo1, 2 és 3 kártyák saját API-ja. Noha a Voodoo5 is támogatja, de a VSA chipsetes kártyákat már nem érdemes Glide alatt használni. Az API felépítésre legjobban egy Glut-al kombinált OpenGL-re hasolnít. A Voodoo kártyák OpenGL ICD-je nem más, mint egy erősen optimizált OpenGL->Glide wrapper (még Voodoo5 esetében is). DOS, Windows, MAC-OS, és Linux alatt is elérhető. A régi Glide-s játékok nem 3dfx kártyával való használatához Glide wrapper szűkséges, melyet ennek megfelelően legtöbbször OpenGL alapokon hoznak létre. Az otthoni PC-s hardveresen gyorsított 3d-s játékok elterjedésében óriási szerepe volt a Glidenek, de az API már a 3dfx megszűnése előtt hanyatlásnak indult. Mára kihaltnak tekinthető.

## [szerkesztés] Külső hivatkozások

[1]

http://www.quantum3d.com

http://www.3dfxzone.it

http://3dfx-nvidia.atw.hu

## [szerkesztés] Driverek

- http://www.3dfxzone.it/dir/3dfx/
- http://falconfly.de/

A lap eredeti címe "http://hu.wikipedia.org../../../3/d/f/3dfx.html"

Kategória: Informatikai cégek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Deutsch
- Español
- Français
- Italiano
- 日本語
- Polski
- Português
- Русский
- Slovenčina
- Svenska
- 中文